Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Hezkuntza Departamentuak Bigarren Hezkuntzako eta Lanbide Heziketako oposizioetako epaiamahaietako kideekin izandako bilerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntza Departamentuak idatziz erantzun ditzan:

– Hezkuntza Departamentuak bilerarik egin al du Bigarren Hezkuntzako eta Lanbide Heziketako oposizioetako epaimahaietako kideekin? Noiz eta zer helbururekin?

– Baiezkoan, zer balorazio egiten du horiei buruz? Zure ustez, epaimahaietako kideak pozik geratu al dira eman zaien informazioarekin? Zure ustez, erantzuna eman al zaie epaimahaietako kideek azaldutako kezka guztiei?

Corellan, 2018ko ekainaren 7an

Foru parlamentaria: Alberto Catalán Higueras